
Nr. 23125 din 27.12.2023

REFERAT DE APROBARE

a proiectului de hotărâre privind rectificarea poziției nr. 50 din Anexa nr. 2 la Hotărârea Consiliului Local Cornetu nr. 43/26.05.2022 privind aprobarea declanșării procedurii de expropriere a imobilelor proprietate privată care constituie coridorul de expropriere a lucrării de utilitate publică de interes local ,,Colector evacuare exces ape pluviale în zona strada Răsăritului, Școlii și Aeroportului, comuna Cornetu, județul Ilfov”, cu rectificările, modificările și completările ulterioare
Prin Hotărârea Consiliului Local al comunei Cornetu, județul Ilfov nr. 43/26.05.2022 a fost aprobataă declanșarea procedurii de expropriere a imobilelor, proprietate privată, care constituie coridorul de expropriere al lucrării de utilitate publică de interes local ″Colector evacuare exces ape pluviale în zona strada Răsăritului, Școlii și Aeroportului, comuna Cornetu, județul Ilfov’’; Anexa nr. 2 a acestei hotărâri cuprinde lista imobilelor proprietate privată supuse exproprierii. 
După aprobarea hotărârii anterior menționate, anexa a mai fost rectificată, modificată și completată prin Hotărârile Consiliului local al comunei Cornetu, județul Ilfov nr. 66/30.08.2022 și 49/30.06.2023.
Ulterior, în luna decembrie 2023, Compartimentul Taxe și Impozite din cadrul Primăriei comunei Cornetu, județul Ilfov a constatat că există neconcordanță între situația evidențiată, respectiv identificarea inițială a imobilului și suprafața aparținând Societății PROD DINCA 2000 SRL supusă exproprierii, prevăzută la pozitia nr. 50 din Anexa nr. 2 la HCL nr. 43/26.05.2022, în sensul că suprafața expropriata de 115 mp și gard de plasă 52 ml, are ca proprietar/deținător  de drept, UAT CORNETU și în mod eronat a fost identificat ca proprietar Societatea PROD DINCA 2000 SRL. 

Prin referatul cu nr. 22866. din 14.12.2023, Biroul Contabilitate, Impozite şi Taxe, Autorizare Transport Local, Resurse Umane, Evidenţa Patrimoniului, Buget din cadrul Primăriei Cornetu, județul Ilfov a formulat o serie de propuneri pentru remedierea acestei situații (inclusiv recuperarea sumei care a fost plătită ca despăgubire către Societatea PROD DINCA 2000 SRL).
Una dintre aceste măsuri vizează rectificarea poziției nr. 50 din Anexa nr. 2 la Hotărârea Consiliului Local Cornetu nr. 43/26.05.2022 privind aprobarea declanșării procedurii de expropriere a imobilelor proprietate privată care constituie coridorul de expropriere a lucrării de utilitate publică de interes local ”Colector evacuare exces ape pluviale în zona strada Răsăritului, Școlii și Aeroportului, comuna Cornetu, județul Ilfov”, cu rectificările, modificările și completările ulterioare, în sensul de a trece în locul Societății PROD DINCA 2000 SRL, ca proprietar, a UAT Cornetu, județul Ilfov.

Având în vedere cele anterior invocate, apreciez legal, necesar și oportun proiectul de hotărâre privind rectificarea poziției 50 a Anexei nr. 2 la Hotărârea Consiliului Local Cornetu nr. 43/26.05.2022, cu rectificările, modificările și completările ulterioare, în forma prezentată, drept pentru care îl supun dezbaterii și aprobării Consiliului local al comunei Cornetu, judeţul Ilfov.

